La inggih lajeng kapengin tumbas udheng enggal, mangka yatranipun cumpen, la inggih lajeng boten kalampahan, la susah, mila bungah punika boten saged ajeg. Mangke yen kalampahan, saged tumbas sinjang-udheng enggal, inggih mulur malih: “La iya, iki jarit-ikete wis anyar jare, klambine ya kudu jing anyar.” Mangke yen kalampahan, sandhangan sapangadeg enggal, inggih lajeng mulur malih: “La, selope ya kudu jing anyar, jame ya kudu jing anyar, tunggangane ya kudu jing anyar, omahe ya kudu jing anyar.”